ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαΐου 1997 σχετικά με κοινό τεχνικό κανονισμό για το πανευρωπαϊκό ψηφιακό δίκτυο ενοποιημένων υπηρεσιών (ISDN), βασική πρόσβαση (Κείμενο που παρουσιάζει ενδιαφέρον για τον ΕΟΧ) (97/346/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών σχετικά με τον τερματικό εξοπλισμό τηλεπικοινωνιών περιλαμβανόμενης και της αμοιβαίας αναγνωρίσεως της πιστότητας (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 6 παράγραφος 2 δεύτερη περίπτωση,

Εκτιμώντας:

ότι η Επιτροπή θέσπισε το μέτρο που αναγνωρίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής 7

ότι θα πρέπει να θεσπισθούν τα αντίστοιχα εναρμονισμένα πρότυπα ή τμήματα αυτών, που υλοποιούν τις βασικές απαιτήσεις και τα οποία μετατρέπονται σε κοινούς τεχνικούς κανονισμούς 7

ότι σε ορισμένα κράτη μέλη, οι εφαρμογές σε εθνικό επίπεδο του ISDN ενδέχεται να μην συμβιβάζονται με τερματικά EUROISDN 7 ότι οι ενδεχόμενες παραλλαγές δεν αποτελούν αντικείμενο έγκρισης τύπου 7 ότι οι εν λόγω εθνικές παραλλαγές εντοπίζονται από τις αντίστοιχες εθνικές αρχές και διατίθενται στο κοινό πληροφορίες σχετικά με αυτές 7

ότι, προκειμένου να εξασφαλισθεί η συνέχεια της πρόσβασης στην αγορά στους κατασκευαστές που επί του παρόντος εξυπηρετούν μία ή περισσότερες εθνικές αγορές, είναι απαραίτητο να προβλεφθούν μεταβατικές ρυθμίσεις για τον εξοπλισμό ο οποίος εγκρίθηκε με την απόφαση 94/797/ΕΚ της Επιτροπής (3) 7

ότι η απόφαση 94/797/ΕΚ θα πρέπει να καταργηθεί στο τέλος της μεταβατικής περιόδου 7

ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η παρούσα απόφαση εφαρμόζεται στον τερματικό εξοπλισμό ο οποίος προορίζεται για σύνδεση σε δημόσιο δίκτυο τηλεπικοινωνιών και εμπίπτει στο πεδίο εφαρμογής του εναρμονισμένου προτύπου που καθορίζεται στο άρθρο 2 παράγραφος 1 της παρούσας απόφασης.

2. Με την παρούσα απόφαση θεσπίζονται κοινοί τεχνικοί κανονισμοί οι οποίοι καλύπτουν τα τεχνικά χαρακτηριστικά, τις ηλεκτρικές και μηχανικές απαιτήσεις διεπαφής, καθώς και το πρωτόκολλο ελέγχου πρόσβασης που θα πρέπει να παρέχει ο τερματικός εξοπλισμός εφόσον θεωρείται κατάλληλος και προορίζεται από τον κατασκευαστή ή τον αντιπρόσωπό του για σύνδεση σε Τ, ή συμπίπτον S και Τ, σημείο αναφοράς βασικής πρόσβασης σε διεπαφή δημοσίου δικτύου τηλεπικοινωνιών το οποίο χαρακτηρίζεται ως σημείο βασικής πρόσβασης του πανευρωπαϊκού ISDN (EUROISDN).

Άρθρο 2

1. Ο κοινός τεχνικός κανονισμός περιλαμβάνει τα εναρμονισμένα πρότυπα που έχουν καταρτισθεί από τον αρμόδιο οργανισμό τυποποίησης και τα οποία υλοποιούν, κατά το δυνατόν, τις βασικές απαιτήσεις που αναφέρονται στο άρθρο 4 στοιχεία γ), δ) και στ) της οδηγίας 91/263/ΕΟΚ. Αναφορά στο πρότυπο περιλαμβάνεται στο παράρτημα Ι του οποίου τα μη εφαρμοστέα τμήματα αναφέρονται στο παράρτημα ΙΙ της παρούσας απόφασης.

2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται προς τον κοινό τεχνικό κανονισμό που αναφέρεται στην παράγραφο 1, να τηρεί τις βασικές απαιτήσεις που αναφέρονται στα στοιχεία α) και β) του άρθρου 4 της οδηγίας 91/263/ΕΟΚ καθώς και τις απαιτήσεις οποιασδήποτε άλλης εφαρμοστέας οδηγίας, και ιδιαίτερα των οδηγιών 73/23/ΕΟΚ (4) και 89/336/ΕΟΚ (5) του Συμβουλίου.

Άρθρο 3

Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ, όσον αφορά τον τερματικό εξοπλισμό που καλύπτει το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο άρθρο 2 παράγραφος 1, το αργότερο εντός ενός έτους από την κοινοποίηση της παρούσας απόφασης.

Άρθρο 4

1. Η απόφαση 94/797/ΕΚ καταργείται ένα έτος μετά την ημερομηνία κοινοποίησης της παρούσας απόφασης.

2. Επιτρέπεται η συνέχιση της διάθεσης στην αγορά και της θέσης σε λειτουργία τερματικού εξοπλισμού εγκεκριμένου σύμφωνα με την απόφαση 94/797/ΕΚ που αφορά τερματικά βασικής πρόσβασης ISDN, υπό τον όρο ότι η εν λόγω έγκριση χορηγείται το άργότερο ένα έτος από την κοινοποίηση της παρούσας απόφασης.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 20 Μαΐου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 128 της 23. 5. 1991, σ. 1.

(2) ΕΕ αριθ. L 220 της 31. 8. 1993, σ. 1.

(3) ΕΕ αριθ. L 329 της 20. 12. 1994, σ. 14.

(4) ΕΕ αριθ. L 77 της 26. 3. 1973, σ. 29.

(5) ΕΕ αριθ. L 139 της 23. 5. 1989, σ. 19.

ΠΑΡΑΡΤΗΜΑ Ι

ΑΝΑΦΟΡΑ ΣΤΟ ΕΦΑΡΜΟΣΤΕΟ ΕΝΑΡΜΟΝΙΣΜΕΝΟ ΠΡΟΤΥΠΟ

Το εναρμονισμένο πρότυπο που αναφέρεται στο άρθρο 2 είναι:

TBR 3

Ψηφιακό δίκτυο ενοποιημένων υπηρεσιών (ISDN)

Απαιτήσεις προσάρτησης για τερματικό εξοπλισμό προς σύνδεση με ISDN που χρησιμοποιεί βασική πρόσβαση ISDN

ETSI

Ευρωπαϊκό ινστιτούτο τηλεπικοινωνιακών προτύπων

Γραμματεία

TBR 3 - Νοέμβριος 1995

(εξαιρουμένου του προλόγου)

Για το πλήρες κείμενο του παραπάνω αναφερόμενου τηλεπικοινωνιακού προτύπου μπορείτε να απευθύνεστε στη διεύθυνση:

Επιτροπή των Ευρωπαϊκών Κοινοτήτων

DG XIII/A/2 - (BU 31, 1/7)

rue de la Loi/Wetstraat 200

B-1049 Bruxelles/Brussel

ΠΑΡΑΡΤΗΜΑ ΙΙ

ΜΗ ΕΦΑΡΜΟΣΤΕΑ ΤΜΗΜΑΤΑ ΤΟΥ ΕΝΑΡΜΟΝΙΣΜΕΝΟΥ ΠΡΟΤΥΠΟΥ

>ΘΕΣΗ ΠΗΝΑΚΑ>